Ulam punika aktif nalika wanci dalu (nokturnal). Ulam bogo ugi asring medal saking toya kanggé pindhah papan nglewati dharatan. Saben pamijahan, ulam bogo medalaken 20-200 butir endog lajeng dipunbuahi déning ulam jantan. Endog lan anak-anakipun menawi sampun netes dipunpiara déning induk wonten ing tutukipun. Ulam bogo punika mangsa manéka jinis ulam alit, serangga, berudu, urang, yuyu lan manéka kéwan alit sanèsipun ingkang medal ing wewengkonipun. Ing wewengkon Srilanka, ulam bogo punika mirip kaliyan Channa orientalis ingkang endemik ing negeri kasebut. Kejawi punika ing Burma,